
217. Τροποποίηση του Π.Δ. 102/1997 «Τροποποίηση 
του Π.Δ. 351/91 “Τροποποίηση, συμπλήρωση και 
κωδικοποίηση σε ενιαίο κείμενο των διατάξεων 


που ισχύουν για τη σύσταση, οργάνωση και λει¬ 
τουργία των Υπηρεσιών της Προεδρίας της Δη¬ 
μοκρατίας...”» (ΦΕΚ97/Α). 1 

218. Ίδρυση Ενορίας του Ιερού Ναού Αγίας Τριάδος 

της Ιεράς Μητροπόλεως Μεσογαίας και Λαυρεω- 
τικής στην περιοχή της Αγίας Τριάδας του Δήμου 
Ραφήνας. 2 

219. Μέτρα για την προστασία των εργαζομένων που 

αποσπώνται για την εκτέλεση προσωρινής εργα¬ 
σίας στο έδαφος της Ελλάδας, στο πλαίσιο διε¬ 
θνικής παροχής υπηρεσιών. 3 

220. Σύσταση στη Γενική Γραμματεία Αθλητισμού Ει¬ 
δικής Υπηρεσίας Δημοσίων Έργων για τον προ¬ 
γραμματισμό, τη μελέτη και κατασκευή αθλητι¬ 
κών και λοιπών έργων που θα εξυπηρετούν τους 
Ολυμπιακούς Αγώνες του 2004 (ΕΥΔΕ/ΑΟΕΕ).... 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση του Π.Δ. 102/1997 «Τροποποίηση του Π.Δ. 
351/91 “Τροποποίηση, συμπλήρωση και κωδικοποίη¬ 
ση σε ενιαίο κείμενο των διατάξεων που ισχύουνγιατη 
σύσταση, οργάνωση και λειτουργία των Υπηρεσιών 
της Προεδρίας της Δημοκρατίας...”» (ΦΕΚ97/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 80 του Ν. 194.3/91 «Εκσυγ¬ 
χρονισμός της οργάνωσης και λειτουργίας της δημόσιας 
διοίκησης, αναβάθμιση του προσωπικού της και άλλες 
διατάξεις» (ΦΕΚ50/Α). 

2. Τις διατάξεις της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 


137/Α), καθώς και του άρθρου 29/Ατου ιδίου νόμου, το 
οποίο προσετέθη με το άρθρο 27 του Ν. 2081/92 (ΦΕΚ 
154/Α) και τροποποιήθηκε με το άρθρο 1 παρ. 2α του Ν. 
2469/97 (ΦΕΚ38Α). 

3. Τις διατάξεις του Π.Δ. 373/1995 «Συγχώνευση των 
Υπουργείων Προεδρίας Κυβερνήσεως και Εσωτερικών, 
στο Εσωτερικών Δημόσιας Διοίκησης και Αποκέντρωσης 
και καθορισμός των αρμοδιοτήτων του» (ΦΕΚ201Α). 

4. Την αριθ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 571Β). 

5. Το γεγονός ότι από την εφαρμογή του διατάγματος 
αυτού προκαλείται δαπάνη για το οικονομικό έτος 2000 
(1.7 - 31.12) ύψους 4.103.948 δρχ. και για τα οικονομικά 
έτη 2001, 2002, 2003 και 2004 ύψους 34.118.144 δρχ. η 
οποία βαρύνει τον Προϋπολογισμό της Προεδρίας της 
Δημοκρατίας Κ.Α.Ε. 0211,0221,0227 και 0237. 

6. Την αριθ. 315/2000 από 21 Ιουλίου 2000 Γνωμοδότη¬ 
ση του Συμβουλίου της Επικράτειας. 

Μετά από πρόταση του Υπουργού Εσωτερικών, Δημό¬ 
σιας Διοίκησης και Αποκέντρωσης και του Υφυπουργού 
Οικονομικών, αποφασίζουμε: 

Άρθρο μόνο 

Η πρώτη περίοδος του δευτέρου εδαφίου της περίπτω¬ 
σης στ'της παρ. 1 του άρθρου 7 του Π.Δ. 351/1991 (ΦΕΚ 
121Α), όπως αντικαταστάθηκε με την παρ. 2 του άρθρου 
1 του Π.Δ. 102/1997 (ΦΕΚ97Α) αντικαθίσταται ως εξής: 

«Μία από τις ανωτέρω θέσεις είναι θέση της Κατηγορίας 
Ειδικών θέσεων (Ε.Θ.) και πληρούται με διορισμό μετα¬ 
κλητού υπαλλήλου με αποδοχές 2ου βαθμού. Από τις λοι¬ 
πές θέσεις εκείνες των κατηγοριών ΠΕ, ΤΕ, ΔΕ είναι ορ¬ 
γανικά ενιαίες και διαρθρώνονται στους βαθμούς Δ' - Α'». 

Στον Υπουργό Εσωτερικών, Δημόσιας Διοίκησης και Απο¬ 
κέντρωσης και τον Υφυπουργό Οικονομικών αναθέτουμε 
την δημοσίευση και εκτέλεση του παρόντος διατάγματος. 

Αθήνα, 31 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

Ίδρυση Ενορίας του Ιερού Ναού Αγίας Τριάδος της Ιερός 
Μητροπόλεως Μεσογαίας και Λαυρεωτικής στην πε¬ 
ριοχή της Αγίας Τριάδας του Δήμου Ραφήνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 36 παρ. 2 του Ν. 590/77 «Περί 
του Καταστατικού Χάρτου της Εκκλησίας της Ελλάδος» 
(Α' 146) σε συνδυασμό με τις διατάξεις των άρθρ. 2 και 3 
του 8/79 Κανονισμού της Ιεράς Συνόδου της Εκκλησίας 
της Ελλάδος «Περί Ιερών Ναών και Ενοριών» (Α' 1/1980) 

2) Το αρθ. 29 Α' του Ν. 1558/1985 (Α' 137), το οποίο προ- 
σετέθη με το άρθρο 27 του Ν. 2081 /1992 (Α' 154), όπως τρο¬ 
ποποιήθηκε με το άρθρ. 1 παρ. 2α του Ν. 2469/1997 (Α'38). 

3) Την υπ’ αριθμ. 811/22.12.1999 σύμφωνη γνώμη του 
Μητροπολιτικού Συμβουλίου της Ιεράς Μητροπόλεως 
Μεσογαίας και Λαυρεωτικής. 

4) Την αρ. 184/99 γνωμοδότηση του Δημοτικού Συμ¬ 
βουλίου Ραφήνας. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή άλλου Ν.Π.Δ.Δ. 

6) Την 285/2000 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ιδρύεται Ενορία, του Ιερού Ναού Αγίας Τριάδος της Ιε¬ 
ράς Μητροπόλεως Μεσογαίας και Λαυρεωτικής στην πε¬ 
ριοχή της Αγίας Τ ριάδας του Δήμου Ραφήνας. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 23 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

(3) 

Μέτρα για την προστασία των εργαζομένων που απο- 
σπώνται για την εκτέλεση προσωρινής εργασίας στο 
έδαφος της Ελλάδας, στο πλαίσιο διεθνικής παροχής 
υπηρεσιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 και 5 του Ν. 1338/1983 
«Εφαρμογή του κοινοτικού δικαίου» (34/Α') όπως τροπο¬ 
ποιήθηκαν με το άρθρο 6 του Ν. 1440/1984 «Συμμετοχή 
της Ελλάδας στο κεφάλαιο, στα αποθεματικά και τις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας 'Ανθρακος και Χάλυ- 
βος και του Οργανισμού Εφοδιασμού ΕΥΡΑΤΟΜ» (70/Α') 
και με το άρθρο 19 του Ν. 2367/1995 «Νέοι χρηματοπι¬ 
στωτικοί θεσμοί και άλλες διατάξεις» (261/Α'). 


2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (137/Α'), που προστέ¬ 
θηκε με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων κ.λπ.» (154/Α') και αντικαταστά- 
θηκε από το άρθρο 1, παράγραφος 2 ατού Ν. 2469/1997 
«Περιορισμός και βελτίωση της αποδοτικότητας των κρα¬ 
τικών δαπανών και άλλες διατάξεις» (38/Α'). 

3. Τις διατάξεις του Π.Δ/τος 372/1995 «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας» (201/Α'). 

4. Τις διατάξειςτου Π.Δ/τος 368/1989 «Οργανισμός του 
Υπουργείου Εργασίας» (163/Α'), όπως ισχύει σήμερα. 

5. Ότι με την εφαρμογή του παρόντος προεδρικού δια¬ 
τάγματος δεν προκαλείται δαπάνη σε βάρος του προϋ¬ 
πολογισμού του Υπουργείου Εργασίας και Κοινωνικών 
Ασφαλίσεων ή του κρατικού προϋπολογισμού ή προϋπο¬ 
λογισμού Ν.Π.Δ.Δ. 

6. Την με αριθμό 289/2000 γνωμοδότηση του Συμβουλί¬ 
ου της Επικράτειας μετά από πρόταση των Υπουργών 
Εθνικής Οικονομίας και Εργασίας και Κοινωνικών Ασφα¬ 
λίσεων και Δικαιοσύνης. 

Άρθρο 1 
Σκοπός 

Σκοπός του παρόντος προεδρικού διατάγματος είναι η 
προσαρμογή της ελληνικής νομοθεσίας προς τις διατά¬ 
ξεις της Οδηγίας 96/71/ΕΚ του Ευρωπαϊκού Κοινοβουλί¬ 
ου και του Συμβουλίου της 16ης Δεκεμβρίου 1996 σχετι¬ 
κά με την απόσπαση εργαζομένων στο πλαίσιο παροχής 
υπηρεσιών» (Ε.ΕΈ. 18/1/21.1.1997). 

Άρθρο 2 

Πεδίο εφαρμογής 

1. Το παρόν Προεδρικό Διάταγμα εφαρμόζεται στις επι¬ 
χειρήσεις που είναι εγκατεστημένες σε κράτος μέλος της 
Ευρωπαϊκής Ένωσης ή σε κράτος που έχει υπογράψει τη 
συμφωνία για τον Ευρωπαϊκό Οικονομικό Χώρο [Ν. 
2155/1993 (104/Α')] και δεν είναι μέλος της Ευρωπαϊκής 
Ένωσης οι οποίες, στο πλαίσιο διεθνικής παροχής υπη¬ 
ρεσιών, προβαίνουν σε απόσπαση εργαζομένων, σύμφω¬ 
να μετηνπαράγραφο 2, στο έδαφοςτης Ελλάδας. 

2. Το παρόν προεδρικό διάταγμα εφαρμόζεται, όταν η 
απόσπαση εργαζομένων στο πλαίσιο διεθνικής παροχής 
υπηρεσιών στο έδαφος της Ελλάδας, από τις επιχειρή¬ 
σεις που υπάγονται στο πεδίο εφαρμογής αυτού, εμπί¬ 
πτει σε μία από τις ακόλουθες περιπτώσεις: 

α) απόσπαση ενός εργαζομένου για λογαριασμό τους 
και υπό τη διεύθυνσή τους με σκοπό την εκτέλεση σύμ¬ 
βασης που συνάπτεται μεταξύ της επιχείρησης που απο¬ 
σπά τον εργαζόμενο και του αποδέκτη της παροχής των 
υπηρεσιών που ασκεί τις δραστηριότητέςτου στην Ελλά¬ 
δα, εφόσον υφίσταται εργασιακή σχέση μεταξύ της επι¬ 
χείρησης που αποσπά τον εργαζόμενο και του εργαζομέ¬ 
νου κατά το χρόνο της απόσπασης, 

β) απόσπαση ενός εργαζομένου σε εγκατάσταση ή σε επι¬ 
χείρηση του ομίλου, του οποίου η επιχείρηση που αποσπά 
τον εργαζόμενο αποτελεί μέλος, εφόσον υφίσταται εργα¬ 
σιακή σχέση μεταξύ της επιχείρησης που αποσπά τον εργα¬ 
ζόμενο και του εργαζομένου κατά το χρόνο της απόσπασης, 

γ) απόσπαση ενός εργαζομένου από επιχείρηση προ¬ 
σωρινής απασχόλησης ή από επιχείρηση που διαθέτει ερ- 

γαζομένους σε χρήστρια επιχείρηση που είναι εγκατε¬ 
στημένη ή ασκεί τις δραστηριότητές της στο έδαφος της 
Ελλάδας, εφόσον κατά τη διάρκεια της απόσπασης υφί- 
σταται εργασιακή σχέση μεταξύ της επιχείρησης προσω¬ 
ρινής απασχόλησης ή της επιχείρησης που διαθέτει ερ¬ 
γαζομένους και του εργαζομένου. 

3. Το παρόν προεδρικό διάταγμα δεν εφαρμόζεται στις 
ναυτιλιακές επιχειρήσεις όσον αφορά τους εργαζομέ¬ 
νους που υπηρετούν στα θαλασσοπλοούντα πλοία (ναυ- 
τιλόμενο προσωπικό). 

4. Οι επιχειρήσεις που είναι εγκατεστημένες στο έδα¬ 
φος κράτους άλλου από αυτά που αναφέρονται στην πα¬ 
ράγραφο 1 του παρόντος άρθρου, δεν μπορούν να τυγ¬ 
χάνουν ευνοϊκότερης μεταχείρισης. 

Άρθρο 3 

Ορισμοί 

Για την εφαρμογή του παρόντος Προεδρικού Διατάγ¬ 
ματος: 

1. Ως εργαζόμενος νοείται, κάθε φυσικό πρόσωπο το 
οποίο συνδέεται με σχέση εξαρτημένης εργασίας με επι¬ 
χείρηση που υπάγεται στο πεδίο εφαρμογής του παρό¬ 
ντος προεδρικού διατάγματος. 

2. Ως αποσπασμένος εργαζόμενος νοείται, κάθε εργα¬ 
ζόμενος κατά τον ορισμό της παραγράφου 1 του παρό¬ 
ντος άρθρου, ο οποίος εργάζεται συνήθως στο έδαφος 
άλλου κράτους μέλους της Ευρωπαϊκής Ένωσης ή στο 
έδαφος κράτους που έχει υπογράψει τη συμφωνία γιατον 
Ευρωπαϊκό Οικονομικό Χώρο και δεν είναι μέλος της Ευ¬ 
ρωπαϊκής Ένωσης και τον οποίο η επιχείρηση αποσπά 
στο έδαφος της Ελλάδας, σύμφωνα με το άρθρο 2, πα¬ 
ράγραφος 2, για να εκτελέσει την εργασία του για περιο¬ 
ρισμένο χρονικό διάστημα. 

3. Ως όμιλος επιχειρήσεων νοείται, κάθε όμιλος ο οποί¬ 
ος περιλαμβάνει ελέγχουσα και ελεγχόμενες επιχειρή¬ 
σεις κατά τους ορισμούς του άρθρου 3 του Προεδρικού 
Διατάγματος 40/1997 (39/Α'). 

Άρθρο 4 

Όροι εργασίας των αποσπασμένων εργαζόμενων 

1. Οι επιχειρήσεις που υπάγονται στο πεδίο εφαρμογής 
του παρόντος προεδρικού διατάγματος και προβαίνουν 
σε απόσπαση εργαζομένων στο έδαφος της Ελλάδας, 
σύμφωνα με το άρθρο 2 παράγραφος 2, υποχρεούνται να 
εγγυώνται στους εργαζομένους που αποσπούν, ανεξάρ¬ 
τητα από το δίκαιο που διέπει τη σχέση εργασίας τους, 
την εφαρμογή των όρων εργασίας που καθορίζονται από 
την ελληνική εργατική νομοθεσία (νόμοι, διατάγματα, 
υπουργικές αποφάσεις), την εθνική γενική συλλογική 
σύμβαση εργασίας, που είναι έκτου νόμου γενικής εφαρ¬ 
μογής, καθώς και από τις εκάστοτε ισχύουσες συλλογι¬ 
κές συμβάσεις εργασίας ή διαιτητικές αποφάσεις που 
έχουν κηρυχθεί γενικώς υποχρεωτικές σύμφωνα με το 
άρθρο 11 του Νόμου 1876/1990 «Ελεύθερες συλλογικές 
διαπραγματεύσεις και άλλες διατάξεις» (27/Α') και αφο¬ 
ρούν στα κατωτέρω θέματα: 

α) τις μέγιστες περιόδους εργασίας και τις ελάχιστες 
περιόδους ανάπαυσης, 

β) την ελάχιστη διάρκεια της ετήσιας άδειας με αποδο¬ 
χές. 

γ) τα ελάχιστα όρια μισθού, κατά την έννοια της παρα¬ 
γράφου 2 του παρόντος άρθρου, 


δ) την προστασία των παιδιών και των νέων κατά την ερ¬ 
γασία, 

ε) την προστασία των γυναικών που βρίσκονται σε κα¬ 
τάσταση εγκυμοσύνης ή λοχείας κατά την εργασία, 
στ) την προστασία της υγείας, της ασφάλειας και της 
υγιεινής των εργαζομένων κατά την εργασία, 
ζ) την ίση μεταχείριση ανδρών και γυναικών, 
η) τη μη διάκριση στην εργασία ιδίως λόγω: φυλετικής 
ή εθνικής καταγωγής, χρώματος, γλώσσας, σωματικής ή 
πνευματικής ή ψυχικής πάθησης εφόσον οι εργαζόμενοι 
είναι αποδεδειγμένα ικανοί να εκτελέσουν την εργασία 
που τους ανατίθεται, κοινωνικής προέλευσης, μερικής 
απασχόλησης, προσχώρησης ή μη σε συνδικαλιστικές 
οργανώσεις, πολιτικών ή θρησκευτικών πεποιθήσεων, 
θ) τη θέση εργαζομένων στη διάθεση χρήστριας επιχεί¬ 
ρησης από επιχειρήσεις προσωρινής απασχόλησης ή 
από επιχειρήσεις διάθεσης εργαζομένων. 

2. Γιατην εφαρμογή του παρόντος προεδρικού διατάγ¬ 
ματος, ως ελάχιστα όρια μισθού νοούνται οι ακαθάριστες 
αποδοχές που καθορίζονται από την ελληνική εργατική 
νομοθεσία (νόμοι, διατάγματα, υπουργικές αποφά¬ 
σεις), από την εθνική γενική συλλογική σύμβαση εργα¬ 
σίας, που είναι γενικής εφαρμογής, καθώς και από τις 
εκάστοτε ισχύουσες συλλογικές συμβάσεις εργασίας ή 
διαιτητικές αποφάσεις που έχουν κηρυχθεί γενικώς υπο¬ 
χρεωτικές, και οι οποίες συνίστανται από το βασικό μισθό 
καιταεπιμέρουςπροβλεπόμενα επιδόματα, συμπεριλαμ¬ 
βανομένων και των αμοιβών και προσαυξήσεων για υπε- 
ρωριακή εργασία. 

Δεν περιλαμβάνονται στα ελάχιστα όρια μισθού οι ει¬ 
σφορές στα συμπληρωματικά συνταξιοδοτικά συστήμα¬ 
τα καθώς και οι χορηγούμενες από αυτά παροχές. 

Ομοίως, δεν περιλαμβάνονται οι παροχές που χορη¬ 
γούνται στους αποσπασμένους εργαζόμενους εξαιτίας 
της απόσπασης, εφόσον καταβάλλονται με τη μορφή επι¬ 
στροφής των εξόδων που προκλήθηκαν πράγματι λόγω 
της απόσπασης, όπως έξοδα ταξειδίου, στέγης ή διατρο¬ 
φής. 

3. Η παράγραφος 1 εδάφια β' και γ' του παρόντος άρ¬ 
θρου, που αφορούν στην ελάχιστη διάρκεια της ετήσιας 
άδειας με αποδοχές και στα ελάχιστα όρια μισθού, δεν 
εφαρμόζονται στις αποσπάσεις εργαζομένων που προ- 
βλέπονται στο άρθρο 2 παράγραφος 2 εδάφια α' και β' σε 
περίπτωση εκτέλεσης εργασιών αρχικής συναρμολόγη¬ 
σης ή/και πρώτης εγκατάστασης ενός αγαθού, εφόσον οι 
εργασίες αυτές προβλέπονται στη σύμβαση παροχής 
αγαθών, είναι απαραίτητες για τη θέση σε λειτουργία του 
παρεχομένου αγαθού, εκτελούνται από εργαζομένους με 
ειδικά προσόντα ή/και εξειδικευμένους εργαζόμενους 
της επιχείρησης που παρέχει το αγαθό και η διάρκεια της 
απόσπασης δεν υπερβαίνει τις οκτώ (8) ημέρες. 

Το ανωτέρω εδάφιο δεν εφαρμόζεται στις δραστηριό¬ 
τητες του οικοδομικού τομέα με σκοπό την κατασκευή, 
την αποκατάσταση, την τακτική συντήρηση, τη μετατρο¬ 
πή ή την κατεδάφιση οικοδομών και συγκεκριμένα στις 
ακόλουθες εργασίες: εκσκαφή, χωματουργικά (ισοπέδω- 
ση), ανέγερση, συναρμολόγηση και αποσυναρμολόγηση 
προκατασκευασμένων στοιχείων, διαρρύθμιση, εξοπλι¬ 
σμό, μετατροπές, ανακαίνιση, επισκευή, διάλυση, κατε¬ 
δάφιση, προληπτική συντήρηση, τακτική συντήρηση, 
χρωματισμό, καθαρισμό, εξυγίανση. 

4. Η διάρκεια της απόσπασης υπολογίζεται με βάση πε¬ 
ρίοδο αναφοράς ενός (1) έτους μετά την έναρξή της. 




3060 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Κατά τον υπολογισμό, λαμβάνεται υπόψη η διάρκεια 
της απόσπασης που ενδεχόμενα έχει συμπληρωθεί από 
τον προς αντικατάσταση αποσπασμένο εργαζόμενο. 

5. Οι παράγραφοι 1 έως και 4του παρόντος άρθρου δεν 
θίγουν την εφαρμογή όρων εργασίας ευνοϊκότερων για 
τους αποσπασμένους εργαζόμενους. 

Άρθρο 5 

Μέτρα ελέγχου εφαρμογής 
του παρόντος Προεδρικού Διατάγματος 

1. Για να εξασφαλισθεί και καταστεί αποτελεσματικός ο 
έλεγχος εφαρμογής του παρόντος προεδρικού διατάγ¬ 
ματος, οι επιχειρήσεις που υπάγονται στο πεδίο εφαρμο¬ 
γής αυτού και αποσπούν στο έδαφος της Ελλάδας εργα¬ 
ζομένους σύμφωνα με τις διατάξεις του άρθρου 2 παρά¬ 
γραφος 2 υποχρεούνται, πριν από την έναρξη της 
παροχής υπηρεσιών και ανεξάρτητα από τη διάρκειάτης, 
να υποβάλλουν στις αρμόδιες Υπηρεσίες του Σώματος 
Επιθεώρησης Εργασίας του τόπου παροχής των υπηρε¬ 
σιών τα ακόλουθα έγγραφα συντεταγμένα στην ελληνική 
γλώσσα: 

α) έγγραφη δήλωση στην οποία θα περιλαμβάνονται τα 
κατωτέρω στοιχεία: 

αα) το όνομα ή η εταιρική επωνυμία της επιχείρησης, η 
έδρα της, η διεύθυνσή της και η νομική της μορφή, 
ββ) τα στοιχεία ταυτότητας (όνομα, επίθετο, όνομα πα¬ 
τέρα, όνομα μητέρας, ημερομηνία γέννησης, διεύθυνση 
κατοικίας κ.λπ.) του νόμιμου εκπροσώπου της επιχείρη¬ 
σης. 

γγ) τα στοιχεία ταυτότητας, ως αμέσως ανωτέρω, του 
εκπροσώπου της επιχείρησης στην Ελλάδα κατά τη διάρ¬ 
κεια της παροχής των υπηρεσιών, 
δδ) η διεύθυνση του τόπου ή των τόπων στους οποίους 
οι αποσπασμένοι εργαζόμενοι θα παρέχουν την εργασία 
τους καθώς και το όνομα ή η εταιρική επωνυμία, η έδρα, 
η διεύθυνση, και η νομική μορφή της ή των επιχειρήσεων 
στις οποίες οι αποσπασμένοι εργαζόμενοι θα παρέχουν 
την εργασία τους, 

εε) η ημερομηνία έναρξης της παροχής των υπηρεσιών 
και της απόσπασης των εργαζομένων καθώς και η πιθανή 
διάρκειάτους, και 

στστ) η φύση της ασκούμενης δραστηριότητας καθώς 
και η χρησιμοποίηση ή μη επικίνδυνων υλικών ή μεθόδων. 

β) κατάσταση των αποσπασμένων εργαζόμενων για θε¬ 
ώρηση, σε δύο αντίτυπα, στην οποία θα εμφαίνονται για 
κάθε έναν από αυτούς τα εξής στοιχεία: 
αα) το όνομα, το επίθετο, η ηλικία και η ειδικότητα, 
ββ) η ημερομηνία σύναψης της σχέσης εργασίας, η 
ομοειδής προϋπηρεσία σε άλλους εργοδότες και η οικο¬ 
γενειακή κατάσταση, 

γγ) η διάρκεια της ημερήσιας και εβδομαδιαίας εργα¬ 
σίας, οι ώρες έναρξης, διακοπής, διαλείμματος και λήξης 
της ημερήσιας εργασίας καθώς και η εβδομαδιαία ανά¬ 
παυση, και 

δδ) οι καταβαλλόμενες πόσης φύσεως αποδοχές. 

Το ένα αντίτυπο από τις ανωτέρω καταστάσεις αναρτά- 
ται με μέριμνα των επιχειρήσεων σε εμφανές σημείο του 
τόπου εργασίας, το δε άλλο παραμένει στο αρχείο των 
αρμόδιων Υπηρεσιών του Σώματος Επιθεώρησης Εργα¬ 
σίας. 

Σε περίπτωση μεταβολής των ανωτέρω στοιχείων, οι 
επιχειρήσεις υποχρεούνται σε θεώρηση συμπληρωματι¬ 


κής κατάστασης, ανάλογης κατά περίπτωση, εντός δεκα¬ 
πέντε (15) ημερών από την επέλευση της μεταβολής. 

Όταν η εργασία διεξάγεται κατά βάρδιες, οι επιχειρή¬ 
σεις υποχρεούνται, πέραντων ανωτέρω καταστάσεων, να 
συνυποβάλλουν για θεώρηση πίνακα περί της εβδομαδι¬ 
αίας εναλλαγής των βαρδιών. 

2. Απασχόληση αποσπασμένων εργαζόμενων χωρίς 
προηγούμενη υποβολή των εγγράφων που προβλέπονται 
στηνπαράγραφο 1 του παρόντος άρθρου, δεν επιτρέπεται. 

3. Οι διατάξεις του παρόντος άρθρου δεν θίγουν άλλες 
υποχρεώσεις σχετικές με την ανακοίνωση, πληροφόρηση 
ή δήλωση ενεργειών τις οποίες οι επιχειρήσεις που υπά¬ 
γονται στο πεδίο εφαρμογής του παρόντος προεδρικού 
διατάγματος υποχρεούνται να εκπληρώσουν έναντι των 
δημόσιων αρχών δυνάμει άλλων διατάξεων. 

Άρθρο 6 

Αρμόδιο όργανο επίβλεψης και ελέγχου εφαρμογής του 
παρόντος Προεδρικού Διατάγματος 

Η επίβλεψη και ο έλεγχος εφαρμογής των διατάξεων 
του παρόντος προεδρικού διατάγματος ανατίθεται στις 
αρμόδιες Υπηρεσίες του Σώματος Επιθεώρησης Εργα¬ 
σίας οι οποίες ενεργούν για το σκοπό αυτό στο πλαίσιο 
των αρμοδιοτήτων και των καθηκόντωντους, που καθορί¬ 
ζονται από τις σχετικές διατάξεις του Ν. 2639/1998 «Ρύθ¬ 
μιση εργασιακών σχέσεων, σύσταση Σώματος Επιθεώρη¬ 
σης Εργασίας και άλλες διατάξεις» (205/Α') και του Προ¬ 
εδρικού Διατάγματος 136/1999 «Οργάνωση Υπηρεσιών 
Σώματος Επιθεώρησης Εργασίας (Σ.ΕΠ.Ε.)» (134/Α'). 

Άρθρο 7 

Αρμόδιο όργανο παροχής πληροφοριών 

1. Η Γενική Διεύθυνση Εργασίας και η Γενική Διεύθυνση 
Συνθηκών και Υγιεινής της Εργασίας της Κεντρικής Υπη¬ 
ρεσίας του Υπουργείου Εργασίας και Κοινωνικών Ασφαλί¬ 
σεων υποχρεούνται, εκάστη κατάλογο αρμοδιότητάςτης, 
να παρέχουν πόσης φύσεως πληροφορίες σχετικά με τους 
όρους εργασίας τους οποίους, δυνάμειτου άρθρου 4, υπο- 
χρεούνται οι επιχειρήσεις που υπάγονται στο πεδίο εφαρ¬ 
μογής του παρόντος προεδρικού διατάγματος να εγγυώ- 
νται στους εργαζομένους που αποσπούν στο έδαφος της 
Ελλάδας κατά την έννοια του άρθρου 2 παράγραφος 2, κα¬ 
θώς επίσης και κάθε άλλη αναγκαία και χρήσιμη πληροφο¬ 
ρία σχετικά με το περιεχόμενο, την επίβλεψη και τον έλεγ¬ 
χο εφαρμογής του παρόντος προεδρικού διατάγματος. 

2. Οι ανωτέρω Υπηρεσίες απαντούν σε αιτιολογημένες 
αιτήσεις παροχής πληροφοριών σχετικών με τα θέματα 
που αναφέρονται στην προηγούμενη παράγραφο, όπως 
αυτές διατυπώνονται από τις αντίστοιχες Υπηρεσίες των 
άλλων κρατών μελών της Ευρωπαϊκής Ένωσης ή των 
κρατών που έχουν υπογράψει τη συμφωνία για τον Ευ¬ 
ρωπαϊκό Οικονομικό Χώρο και δεν είναι μέλη της Ευρω¬ 
παϊκής Ένωσης, από τις επιχειρήσεις που υπάγονται στο 
πεδίο εφαρμογής του παρόντος προεδρικού διατάγμα¬ 
τος και αποσπούν εργαζομένους στο έδαφος της Ελλά¬ 
δας κατά την έννοια του άρθρου 2 παράγραφος 2 ή από 
τις επαγγελματικές τους οργανώσεις, από τους αποδέ¬ 
κτες διεθνικής παροχής υπηρεσιών ή από τις οργανώσεις 
που τους εκπροσωπούν, από τους αποσπασμένους στην 
Ελλάδα εργαζόμενους ή από αυτούς που πρόκειται να 
αποσπασθούν ή από τις συνδικαλιστικές τους οργανώ¬ 
σεις ή από άλλα όργανα εκπροσώπησής τους. 

3. Οι πληροφορίες μπορεί να ζητούνται και να διαβιβά¬ 
ζονται με οποιαδήποτε μορφή, συμπεριλαμβανομένης 
της τηλεομοιοτυπίας (Ραχ) και του ηλεκτρονικού ταχυ¬ 
δρομείου (Ε-ΜαίΙ) αρκεί αυτή να επιτρέπει την αναγνώρι¬ 
ση της ταυτότητας αυτού που ζητά και αυτού που παρέ¬ 
χει τις πληροφορίες. 

Άρθρο 8 

Συνεργασία με τις δημόσιες διοικητικές αρχές άλλων 
κρατών σχετικά με την παροχή πληροφοριών και την επί¬ 
βλεψη και τον έλεγχο εφαρμογής του παρόντος προεδρι¬ 
κού διατάγματος 

1. Στο πλαίσιο της ενίσχυσης του πνεύματος συνερ¬ 
γασίας και της παροχής αμοιβαίας διοικητικής βοήθει¬ 
ας με σκοπό τη διευκόλυνση της ορθής εφαρμογής του 
παρόντος προεδρικού διατάγματος, η Γενική Διεύθυν¬ 
ση Εργασίας και η Γενική Διεύθυνση Συνθηκών και Υγι¬ 
εινής της Εργασίας της Κεντρικής Υπηρεσίας του 
Υπουργείου Εργασίας και Κοινωνικών Ασφαλίσεων κα¬ 
θώς και οι αρμόδιες Υπηρεσίες του Σώματος Επιθεώ¬ 
ρησης Εργασίας μπορούν να απευθύνονται στις δημό¬ 
σιες διοικητικές αρχές των άλλων κρατών μελών της 
Ευρωπαϊκής Ένωσης και των κρατών που έχουν υπο- 
γράψειτη συμφωνία γιατον Ευρωπαϊκό Οικονομικό Χώ¬ 
ρο και δεν είναι μέλη της Ευρωπαϊκής Ένωσης οι οποί¬ 
ες είναι υπεύθυνες για την παροχή πληροφοριών, την 
επίβλεψη και τον έλεγχο εφαρμογής των όρων εργα¬ 
σίας που προβλέπονται στο άρθρο 4 του παρόντος 
Προεδρικού Διατάγματος προκειμένου να αντλήσουν ή 
να τους παρασχεθεί κάθε αναγκαία και χρήσιμη πληρο¬ 
φορία ή βοήθεια για την αποτελεσματική άσκηση των 
αρμοδιοτήτων τους. 

Γ ια τους ίδιους λόγους, η Γ ενική Διεύθυνση Εργασίας 
και η Γ ενική Διεύθυνση Συνθηκών και Υγιεινής της Ερ¬ 
γασίας της Κεντρικής Υπηρεσίας του Υπουργείου Εργα¬ 
σίας και Κοινωνικών Ασφαλίσεων και οι αρμόδιες Υπη¬ 
ρεσίες του Σώματος Επιθεώρησης Εργασίας προσφέ¬ 
ρουν στις δημόσιες διοικητικές αρχές οι οποίες στα 
κράτη που αναφέρονται στην παράγραφο 1 του παρό¬ 
ντος άρθρου, είναι υπεύθυνες για τηνπαροχή πληροφο¬ 
ριών και την επίβλεψη και τον έλεγχο εφαρμογής των 
όρων εργασίας, την αναγκαία συνεργασία και βοήθεια 
για την αποτελεσματική άσκηση των αρμοδιοτήτων 
τους. 

2. Η συνεργασία και η βοήθεια αυτή περιλαμβάνει ειδι¬ 
κότερα την υποβολή αιτιολογημένων αιτήσεων παροχής 
πληροφοριών σχετικά με τις αποσπάσεις εργαζομένων 
στο πλαίσιο διεθνικής παροχής υπηρεσιών, συμπεριλαμ¬ 
βανομένων των περιπτώσεων πρόδηλης κατάχρησης ή 
διασυνοριακών δραστηριοτήτων που εικάζονται παράνο¬ 
μες. 

Η Γενική Διεύθυνση Εργασίας και η Γενική Διεύθυνση 
Συνθηκών και Υγιεινής της Εργασίας της Κεντρικής Υπη¬ 
ρεσίας του Υπουργείου Εργασίας και Κοινωνικών Ασφα¬ 
λίσεων σε συνεργασία με τις αρμόδιες Υπηρεσίες του Σώ¬ 
ματος Επιθεώρησης Εργασίας και χωρίς να θίγονται οι 
αρμοδιότητες που τους απονέμονται από την ελληνική 
νομοθεσία, γνωστοποιούν στα αρμόδια όργανα των δη¬ 
μοσίων διοικητικών αρχών των άλλων κρατών μελών της 
Ευρωπαϊκής Ένωσης και των κρατών μελών που έχουν 
υπογράψει τη συμφωνία για τον Ευρωπαϊκό Οικονομικό 
Χώρο και δεν είναι μέλη της Ευρωπαϊκής Ένωσης, τις πα¬ 
ραβάσεις που έχουν διαπραχθεί στην Ελλάδα από επιχει¬ 


ρήσεις που υπάγονται στο πεδίο εφαρμογής του παρό¬ 
ντος προεδρικού διατάγματος κατά τη διάρκεια της από¬ 
σπασης εργαζομένων τους, σύμφωνα με το άρθρο 2 πα¬ 
ράγραφος 2. 

3. Η αμοιβαία διοικητική βοήθεια και συνεργασία παρέ¬ 
χονται δωρεάν. 

4. Η αυτοματοποιημένη επεξεργασία δεδομένων προ¬ 
σωπικού χαρακτήρα με αφορμή την εφαρμογή του παρό¬ 
ντος προεδρικού διατάγματος πραγματοποιείται σύμφω¬ 
να με τις διατάξεις του νόμου 2472/1997 (50/Α') «Προστα¬ 
σία του ατόμου από την επεξεργασία δεδομένων 
προσωπικού χαρακτήρα». 

Άρθρο 9 

Ποινικές κυρώσεις 

1. Κάθε εργοδότης ή διευθυντής ή επιτετραμμένος ή με 
οποιαδήποτε άλλη ιδιότητα εκπρόσωπος επιχείρησης 
που υπάγεται στο πεδίο εφαρμογής του παρόντος προε¬ 
δρικού διατάγματος, ο οποίος παραβαίνει τις υποχρεώ¬ 
σεις των άρθρων 4 και 5 αυτού τιμωρείται με ποινή φυλά¬ 
κισης τουλάχιστον τριών (3) μηνών ή με χρηματική ποινή 
τουλάχιστον εκατό χιλιάδων (100.000) δραχμών ή και με 
τις δύο αυτές ποινές. 

2. Ειδικές διατάξειςτης εργατικής νομοθεσίαςπου προ¬ 
βλέπουν διαφορετική ποινική μεταχείριση εξακολουθούν 
να ισχύουν. 

Άρθρο 10 

Διοικητικές κυρώσεις 

1. Για κάθε παράβαση των διατάξεων των άρθρων 4 και 
5 του παρόντος προεδρικού διατάγματος και εν γένει των 
διατάξεων της εργατικής νομοθεσίας, επιβάλλεται στους 
εργοδότες που υπάγονται στο πεδίο εφαρμογής αυτού 
αυτοτελές πρόστιμο για κάθε μία παράβαση από πενήντα 
χιλιάδες (50.000) δραχμές μέχρι τρία εκατομμύρια 
(3.000.000) δραχμές. 

2. Το κατά τα ανωτέρω πρόστιμο επιβάλλεται με αιτιο¬ 
λογημένη πράξη του αρμόδιου Επιθεωρητή Εργασίας 
που εκδίδεται μετά από ακρόαση του ενδιαφερομένου 
εργοδότη για παροχή εξηγήσεων. 

3. Η πράξη επιβολής προστίμου, κατά τα ανωτέρω, κοι¬ 
νοποιείται με απόδειξη στον παραβάτη και αποτελεί έσο¬ 
δο του Δημοσίου. 

4. Γ ια την επιβολή της παραπάνω διοικητικής κύρωσης 
συνεκτιμώνται η σοβαρότητα της παράβασης, η τυχόν 
επαναλαμβανόμενη μη συμμόρφωση στις υποδείξεις των 
αρμόδιων οργάνων, οι παρόμοιες παραβάσεις για τις 
οποίες έχουν επιβληθεί κυρώσεις στο παρελθόν και ο 
βαθμός υπαιτιότητας. 

5. Τα όρια του προστίμου, που προβλέπεται από την πα¬ 
ράγραφο 1 του παρόντος άρθρου αυξάνονται με την δια¬ 
δικασία της παραγράφου 5 του άρθρου 16 του Ν. 
2639/1998 (205/Α'). 

Άρθρο 11 

Δικαστική αρμοδιότητα 

Ανεξάρτητα από το δίκαιο που διέπει τη σχέση εργα¬ 
σίας διαφορές που προκύπτουν από την εφαρμογή των 
διατάξεων του άρθρου 4 του παρόντος δύναται να επιλυ¬ 
θούν και από τα Ελληνικά Δικαστήρια, σύμφωνα με τις 
ισχύουσες διατάξεις. 

Άρθρο12 
Έναρξη ισχύος 

Η ισχύς του παρόντος προεδρικού διατάγματος αρχίζει 
απάτη δημοσίευσή του στην Εφημερίδα της Κυβέρνησης. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 28 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΝΑΣΤΑΣΙΟΣ ΓΙΑΝΝΙΤΣΗΣ 

ΔΙΚΑΙΟΣΥΝΗΣ 

ΜΙΧ. - ΚΩΝΣΤΑΝΤΙΝΟΣ ΣΤΑΘΟΠΟΥΛΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 220 
Σύσταση στη Γενική Γραμματεία Αθλητισμού Ειδικής 
Υπηρεσίας Δημοσίων Έργων για τον προγραμματι¬ 
σμό, τη μελέτη και κατασκευή αθλητικών και λοιπών 
έργων που θα εξυπηρετούν τους Ολυμπιακούς Αγώ¬ 
νες του 2004 (ΕΥΔΕ/ΑΟΕΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 5 του Ν. 2819/2000 «Ίδρυση Εταιρείας 
Ολυμπιακό Χωριό 2004, προστασία Ολυμπιακών Συμβό¬ 
λων και Σημάτων και άλλες διατάξεις» (ΦΕΚ Α' 84). 

β. Του άρθρου 2 του Ν. 2730/1999 «Σχεδιασμός ολο¬ 
κληρωμένη ανάπτυξη και εκτέλεση Ολυμπιακών Έργων 
και άλλες διατάξεις» (ΦΕΚ Α' 130). 

γ. Των άρθρων 5 και 8 του Ν. 679/1977 «περί αυξήσεως 
θέσεων προσωπικού του Υπουργείου Δημοσίων Έργων 
και ρυθμίσεις συναφών θεμάτων» (ΦΕΚ Α' 245/1977), 
όπως αυτές τροποποιήθηκαν και συμπληρώθηκαν με την 
παρ. 1 του άρθρου 23 του Ν. 1418/1984 (ΦΕΚΑ'23) και το 
άρθρο 5 του Ν. 2229/1994 (ΦΕΚ Α' 138), σύμφωνα με τις 
οποίες θα καλυφθεί η προκαλούμενη από το διάταγμα 
δαπάνη. 

δ. Του άρθρου 29Ατου Ν. 1558/1985 (ΦΕΚ Α' 137), το 
οποίο προστέθηκε με το άρθρο 27 του Ν. 2081/1992(ΦΕΚ 
Α' 154) και τροποποιήθηκε με το-άρθρο 1 παρ. 2α του Ν. 
2469/1997 (ΦΕΚΑ'38). 

2. Την απόφαση 20261/20.4.2000 των Πρωθυπουργού 
και Υπουργού Πολιτισμού (ΦΕΚ 571Β /21.4.2000) περί 
ανάθεσης αρμοδιοτήτων στον Υφυπουργό Πολιτισμού. 

3. Τημ με αριθμ.313/2000 γνωμοδότηση του Συμβουλί¬ 
ου της Επικράτειας, με πρόταση του Υφυπουργού Πολιτι¬ 
σμού, αποφασίζουμε: 

Άρθρο 1 

Σύσταση, σκοπός, τίτλος, αρμοδιότητες και διάρκεια 
λειτουργίας 

1. Συνιστάται προσωρινά στη Γενική Γραμματεία Αθλη¬ 
τισμού Ειδική Υπηρεσία Δημοσίων Έργων με τίτλο «Ειδι¬ 


κή Υπηρεσία Δημοσίων Έργων για τον προγραμματισμό, 
τη μελέτη και κατασκευή αθλητικών και λοιπών έργων» 
που θα εξυπηρετούν τους Ολυμπιακούς Αγώνες του 2004 
(ΕΥΔΕ/ΑΟΕΕ) και με αρμοδιότητα τον προγραμματισμό, 
τη μελέτη και κατασκευή και την επίβλεψη και εποπτεία 
της μελέτης και κατασκευής των κατωτέρω: Αθλητικών 
Έργων και Εγκαταστάσεων και Ειδικών Έργων, τα οποία 
θα εξυπηρετούν τους Ολυμπιακούς αγώνες του 2004 και 
όσων άλλων αθλητικών έργων απαιτηθεί από το πρό¬ 
γραμμα των Ολυμπιακών να γίνουν και ανατεθούν στην 
ΕΥΔΕ/ΑΟΕΕ με Προεδρικό Διάταγμα, και ειδικότερα: 

Α' ΝΕΑ ΑΘΛΗΤΙΚΑ ΚΕΝΤΡΑ 

1. Κλειστό Γυμναστήριο Γαλατσίου 

2. Σπίτι της Άρσης Βαρών στη Νίκαια 

3. Κλειστό Γ υμναστήριο Πάλης Άνω Λιοσίων 

Β' ΟΛΟΚΛΗΡΩΣΗ ΑΘΛΗΤΙΚΩΝ ΚΕΝΤΡΩΝ 

4. Ολυμπιακό Κέντρο Αντισφαίρισης ΟΑΚΑ 

5. Ολυμπιακό Κέντρο Σκοποβολής στο Μαρκόπουλο 

6. Πανθεσσαλικό Στάδιο Ν. Ιωνίας Βόλου 

7. Παγκρήτιο Στάδιο Ηρακλείου 

Γ ΣΥΜΠΛΗΡΩΣΗ - ΑΝΑΒΑΘΜΙΣΗ - ΒΕΛΤΙΩΣΗ ΑΘΛΗΤΙ¬ 
ΚΩΝ ΚΕΝΤΡΩΝ 

8. Παμπελοποννησιακό Στάδιο Πάτρας 

9. Στάδιο ΑΕΚ Ν.Φιλαδέλφειας 

10. Καυτανζόγλειο Στάδιο Θεσσαλονίκης 

Δ' ΠΡΟΣΩΡΙΝΕΣ ΑΘΛΗΤΙΚΕΣ ΕΓΚΑΤΑΣΤΑΣΕΙΣ 

11. Εγκαταστάσεις Μοντέρνου Πένταθλου στο Γουδί 

12. Εγκαταστάσεις Τριάθλου στον Άγιο Κοσμά 

13. Υποστηρικτικές εγκαταστάσεις Ποδηλασίας Δρό¬ 
μου και ΜΟυΝΤΑΙΝ ΒΙΚΕ 

Έ ΑΝΑΚΑΙΝΙΣΕΙΣ - ΕΞΟΠΛΙΣΜΟΙ - Κ.ΛΠ., 

14. Ολυμπιακό Στάδιο 

15. Ολυμπιακό Κέντρο Κολύμβησης 

16. Ολυμπιακό Κλειστό Γ υμναστήριο ΟΑΚΑ 

17. Ολυμπιακό Ποδηλατοδρόμιο ΟΑΚΑ 

18. Στάδιο Ειρήνης και Φιλίας 

19. Παναθηναϊκό Στάδιο 

20. Βελτιώσεις σε υφιστάμενα προπονητήρια 

ΣΤ'ΕΙΔΙΚΑ ΕΡΓΑ 

21 «Ολυμπιακό Κέντρο Ραδιοτηλεόρασης (ΙΒΟ) 

22.Ολυμπιακό Κέντρο Γραπτού Τύπου (ΜΡΟ) 

2. Η ΕΥΔΕ/ΑΟΕΕ είναι κεντρική Υπηρεσία σε επίπεδο Δι¬ 
εύθυνσης και ασκεί τις αρμοδιότητες της Προϊσταμένης 
Αρχής για την εκπόνηση των μελετών και την κατασκευή 
των έργων, σύμφωνα με τις διατάξεις του παρόντος δια¬ 
τάγματος. Επίσης ασκεί τις αρμοδιότητες της Προϊστα- 
μένης Αρχής και της Διευθύνουσας Υπηρεσίας, σύμφωνα 
με τις διατάξεις που ισχύουν για την εκπόνηση των μελε¬ 
τών και την εκτέλεση των δημοσίων έργων. Για την άσκη¬ 
ση των αρμοδιοτήτων της Προϊσταμένης Αρχής εφαρμό¬ 
ζονται και οι διατάξεις του άρθρου 29 του Ν. 1558/1985 
(ΦΕΚ Α' 137). 

3. Έδρα της «ΕΥΔΕ/ΑΟΕΕ» ορίζεται η Αθήνα και η διάρ¬ 
κεια της λειτουργίας της ορίζεται πενταετής από την 
έναρξη ισχύος του παρόντος. 

Άρθρο 2 

Οργάνωση Προϊσταμένης Αρχής 

Για την άσκηση των αρμοδιοτήτων της Προϊσταμένης 
Αρχής, συνιστώνταιτα εξής Τμήματα. 

1. Τμήμα Μελετών με αρμοδιότητα όλα τα θέματα που 
αφορούν στις πάσης φύσεως μελέτες των ανωτέρω 

αθλητικών έργων και εγκαταστάσεων, περιλαμβανόμε¬ 
νων καιτων διαδικασιών και ενεργειών για την έκδοση των 
απαιτουμένων αδειών και εγκρίσεων από τους αρμόδιους 
φορείς. Για τις μελέτες που ανατίθενται από την «ΕΥ- 
ΔΕ/ΑΟΕΕ» σε Μελετητικά Γραφεία, σύμφωνα με τις κεί¬ 
μενες διατάξεις, τις αρμοδιότητες της Διευθύνουσας 
Υπηρεσίας ασκείτο Τμήμα Μελετών της Προϊστάμενης 
Αρχής και τις αρμοδιότητες της Προϊστάμενης Αρχής ο 
Προϊστάμενος της «ΕΥΔΕ/ΑΟΕΕ». 

2. Τμήμα Κατασκευών με αρμοδιότητα όλα τα θέματα 
που αφορούν την δημοπράτηση, ανάθεση, εποπτεία και 
έλεγχο της κατασκευής των ανωτέρω αθλητικών έργων 
και εγκαταστάσεων. 

3. Τμήμα Προγραμματισμού, με αρμοδιότητα για τα 
θέματα προγραμματισμού των ανωτέρω αθλητικών έρ¬ 
γων και εγκαταστάσεων, μέριμνας χρηματοδότησης, 
παρακολούθησης, απορρόφησης των πιστώσεων, απο¬ 
τύπωσης σχεδίων προόδου των έργων και μελετών, κα¬ 
ταγραφής και εφαρμογής σχεδίων και διαδικασιών για 
την εφαρμογή συστημάτων διασφάλισης ποιότητας, την 
προβολή των έργων στο εσωτερικό και εξωτερικό και 
την εφαρμογή συστημάτων μηχανοργάνωσης για την 
παρακολούθηση των έργων και μελετών των έργων αυ¬ 
τών. 

Για την πραγματοποίηση των ανωτέρω το τμήμα συνερ¬ 
γάζεται με τα άλλα τμήματα της Υπηρεσίας. 

4. Τμήμα Διοικητικού - Οικονομικού, με αρμοδιότητα για 
άλατα διοικητικά και οικονομικά θέματα της «ΕΥΔΕ/ΑΟΕΕ». 

5. Τμήμα Ποιοτικού Ελέγχου για όλα τα θέματα ελέγχου 
της ποιότητας των χρησιμοποιούμενων στα έργα υλικών 
και του ποιοτικού ελέγχου των κατασκευών. 

Άρθρο 3 

Οργάνωση Διευθύνουσας Υπηρεσίας 

Συνιστώνται τα εξής Τμήματα, τα οποία ασκούν τίς αρ¬ 
μοδιότητες της Διευθύνουσας Υπηρεσίας σε όλα τα θέ¬ 
ματα που αφορούν τη διοίκηση, την παρακολούθηση και 
τον έλεγχο των αντίστοιχων αθλητικών έργων και εγκατα¬ 
στάσεων. Τα Τμήματα αυτά ασκούν τις αρμοδιότητες της 
Διευθύνουσας Υπηρεσίας και στις περιπτώσεις εκπόνη¬ 
σης μελετών μέσω των εγκατεστημένων αναδοχών κατα¬ 
σκευής των έργων. 

1. Τμήμα Κατασκευών α' 

Ολυμπιακό Κέντρο Ραδιοτηλεόρασης 
Ολυμπιακό Κέντρο Γραπτού Τύπου 
Ολυμπιακό Κέντρο Αντισφαίρισης ΟΑΚΑ 
Ολυμπιακό Στάδιο ΟΑΚΑ 
Ολυμπιακό Κέντρο Κολύμβησης ΟΑΚΑ 
Ολυμπιακό Κλειστό Γυμναστήριο ΟΑΚΑ 
Ολυμπιακό Ποδηλατοδρόμιο ΟΑΚΑ 

2. Τμήμα Κατασκευών β' 

Κλειστό Γ υμναστήριο Γ αλατσίου 
Σπίτι της Άρσης Βαρών στη Νίκαια 
Κλειστό Γ υμναστήριο Πάλης Άνω Λιοσίων 

3. Τμήμα Κατασκευών γ' 

Ολυμπιακό Κέντρο Σκοποβολής στο Μαρκόπουλο 
Εγκαταστάσεις Μοντέρνου Πεντάθλου στο Γουδί 
Εγκαταστάσεις Τριάθλου στον Αγ. Κοσμά 
Υποστηρικτικές Εγκαταστάσεις ποδηλασίας δρόμου 
και ΜΟΙύΝΤΑΙΝ ΒΙΚΕ 
Στάδιο Ειρήνης και Φιλίας 
Παναθηναϊκό Στάδιο 


4. Τμήμα Κατασκευών δ' 

Πανθεσσαλικό Στάδιο Ν. Ιωνίας Βόλου 

Παγκρήτιο Στάδιο Ηρακλείου 

Παμπελοποννησιακό Στάδιο Πάτρας 

Καυτανζόγλειο Στάδιο Θεσσαλονίκης 

Στάδιο ΑΕΚ Ν. Φιλαδέλφειας 

5. Τμήμα Κατασκευών ε' 

Βελτιώσεις σε υφιστάμενα προπονητήρια 

Άρθρο 4 

Προϊστάμενοι Υπηρεσιών Τμημάτων 
και Γ ραφείων - Αναπλήρωση 

1. Της ΕΥΔΕ/ΑΟΕΕ προΐσταται υπάλληλος του κλάδου 
Π.Ε. Μηχανικών. 

Των Τμημάτων της ΕΥΔΕ/ΑΟΕΕ προΐστανται υπάλληλοι 
Π.Ε. Πολιτικοί Μηχανικοί, Τοπογράφοι Μηχανικοί, Αρχιτέ¬ 
κτονες Μηχανικοί, πληντου Τμήματος Διοικητικού - Οικο¬ 
νομικού στο οποίο προΐσταται υπάλληλος του Κλάδου ΠΕ 
Διοικητικού - Οικονομικού. 

Των Γ ραφείων προΐστανται υπάλληλοι Π.Ε. Πολιτικοί Μη¬ 
χανικοί, Τοπογράφοι Μηχανικοί, Αρχιτέκτονες Μηχανικοί, - 
Ηλεκτρολόγοι Μηχανικοί, Μηχανολόγοι - Μηχανικοί, πλην 
του γραφείου Διοικητικού - Οικονομικού στο οποίο προΐστα- 
ται υπάλληλος του κλάδου ΠΕ Διοικητικού - Οικονομικού. 

Του Τμήματος Ποιοτικού Ελέγχου μπορεί να προΐστα- 
ται και υπάλληλος ΠΕ Χημικών Μηχανικών 

2. Ο Προϊστάμενος της «ΕΥΔΕ/ΑΟΕΕ» συμμετέχει στο 
Τεχνικό Συμβούλιο της Γεν. Γραμματείας Αθλητισμού, 
που προβλέπεται από τις διατάξεις του Π.Δ. 38α/1985 ως 
μέλος και εισηγητής για τα θέματα αρμοδιότητας της 
«ΕΥΔΕ/ΑΟΕΕ». 

Τα θέματα της ΕΥΔΕ/ΑΟΕΕ μπορούν να τα εισηγούνται 
στο Συμβούλιο και οι προϊστάμενοι των αρμοδίων τμημά¬ 
των της. 

3. Τον Προϊστάμενο της ΕΥΔΕ απουσιάζοντα ή κωλυό¬ 
μενο αναπληρώνει ο Προϊστάμενος του Τμήματος Κατα¬ 
σκευών και σε περίπτωση που και αυτός απουσιάζει ή κω¬ 
λύεται ο Προϊστάμενος του Τ μήματος Μελετών. 

4. Τον Προϊστάμενο του Τμήματος Κατασκευών απου¬ 
σιάζοντα ή κωλυόμενο αναπληρώνει ο Προϊστάμενος του 
Τμήματος Μελετών ή ο Προϊστάμενος του Τμήματος 
Προγραμματισμού. 

5. Τον Προϊστάμενο του Τμήματος Μελετών ή του Τμή¬ 
ματος Προγραμματισμού απουσιάζοντα ή κωλυόμενο 
αναπληρώνει αντίστοιχα ο Προϊστάμενος του αντίστοι¬ 
χου άλλου Τμήματος. 

Άρθρο 5 

Προδιαγραφές - Κανονισμοί Έργων 

Στις περιπτώσεις που διαπιστώνεται έλλειψη ή ανάγκη 
αναθεώρησης προδιαγραφών ή κανονισμών αναγκαίων για 
την ποιοτική και άρτια προώθηση των μελετών και έργων αρ¬ 
μοδιότητας «ΕΥΔΕ/ΑΟΕΕ» επιτρέπεται με ευθύνη της ΕΥΔΕ 
η σύνταξη προδιαγραφών, κανονισμών, πρότυπων συμβατι- 
κώντευχώνπου εγκρίνονται με απόφαση του Υπουργού ΠΕ- 
ΧΩΔΕ, σύμφωνα με τις κείμενες διατάξεις (παράγραφος 1 
του άρθρου 21 του Ν. 1418/1984 - ΦΕΚ Α' 23) 

Άρθρο 6 

Θέσεις Προσωπικού - Στελέχωση Υπηρεσίας 

1. Οι θέσεις προσωπικού της «ΕΥΔΕ/ΑΟΕΕ» καθορίζο- 

νται σε υπαλλήλους και κατανέμονται κατά κλάδους και 


κατηγορίες στις ακόλουθες ειδικότητες: 
α. ΚΑΤΗΓΟΡΙΑ ΠΕ ΘΕΣΕΙΣ 

Πολιτικών Μηχανικών 20 

Αρχιτεκτόνων Μηχανικών 10 

Μηχανολόγων Ηλεκτρολόγων Μηχανικών 10 

Τοπογράφων Μηχανικών 5 

Χημικών Μηχανικών 1 

Πληροφορικής 2 

Διοικητικού - Οικονομικού 1 

Γ εωλόγων 1 

Μηχανικών Γεωλογίας - Γεωτεχνικής 1 

Γ εωπόνων Δασολόγων 2 

β. ΚΑΤΗΓΟΡΙΑ ΤΕ ΘΕΣΕΙΣ 

Τ εχνολογικών Εφαρμογών 10 

Διοικητικού-Λογιστικού 4 

Πληροφορικής 1 

Τ εχνολογίας Γ εωπονίας 2 

γ. ΚΑΤΗΓΟΡΙΑ ΔΕ ΘΕΣΕΙΣ 

Τεχνικού 5 

Προσωπικού Η/Υ 4 

Διοικητικού-Λογιστικού 3 

Δακτυλογράφων 6 

δ. ΚΑΤΗΓΟΡΙΑ ΥΕ ΘΕΣΕΙΣ 

Βοηθητικού Προσωπικού (Επιμελητών) 3 

Οδηγών 2 

Σύνολο 94 


Η στελέχωση της «ΕΥΔΕ/ΑΟΕΕ» γίνεται με μόνιμους ή 
με σύμβαση υπαλλήλους που υπηρετούν στις Υπηρεσίες 
της Γενικής Γραμματείας Αθλητισμού, με αποσπάσεις 
υπαλλήλων από άλλους φορείς του δημόσιου τομέα που 
σχετίζονται με την κατασκευή ή τη χρήση των έργων, με 
προσλήψεις προσωπικού με σύμβαση έργου και με σύμ¬ 
βαση ιδιωτικού δικαίου ορισμένου χρόνου, σύμφωνα με 
τις κείμενες διατάξεις. 


Άρθρο 7 

Ανάθεση καθηκόντων Συμβούλων 

Η «ΕΥΔΕ/ΑΟΕΕ» μπορεί να αναθέτει σύμφωνα με τις 
διατάξεις της Εθνικής και της Κοινοτικής νομοθεσίας, κα¬ 
θήκοντα συμβούλων οποιασδήποτε ειδικότητας (τεχνι¬ 
κού, οικονομικού, διοίκησης και διαχείρισης κ.λπ.), σε 
ημεδαπά ή αλλοδαπά φυσικά ή νομικά πρόσωπα για την 
υποβοήθηση των υπηρεσιών της ΕΥΔΕ. 

Άρθρο 8 

Μεταβίβαση αρμοδιοτήτων για εκπονούμενες μελέτες 
και εκτελούμενα έργα 

Οι αρμοδιότητες που έχουν ανατεθεί μέχρι σήμερα σε 
άλλες Υπηρεσίες και αφορούν την εκτέλεση (μελέτη - κα¬ 
τασκευή) των παραπάνω αθλητικών έργων και εγκατα¬ 
στάσεων ή τμημάτων αυτών, παύουν να ισχύουν από τη 
λειτουργία της ΕΥΔΕ. Οι διαδικασίες μεταβίβασης όλου 
του αντικειμένου που έχει υλοποιηθεί από άλλες υπηρε¬ 
σίες μέχρι σήμερα στα πλαίσια των ανωτέρω αρμοδιοτή¬ 
των για θέματα προγραμματισμού, μελετών και κατα¬ 
σκευής των έργων του παρόντος διατάγματος, πρέπει να 
έχουν ολοκληρωθεί εντός αποκλειστικής προθεσμίας 
δύο (2) μηνών από τη δημοσίευση του παρόντος. 

Άρθρο 9 
Έναρξη ισχύος 

Η ισχύς του Διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υφυπουργό Πολιτισμού αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 28 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




